 1 Ihe E Mere 18  O wee ruo mgbe e mesịrị na Devid meriri ndị Filistia wee mee ka ha nọrọ nokpuru ya ma nara ndị Filistia Gat na obodo nta ya dị iche iche.O wee merie Moab, ndị Moab wee ghọọ ndị na-ejere Devid ozi, na-atụrụ ya ụtụ.Devid wee gbuo Hadadiza bụ eze Zoba nime Hemat ka ọ na-aga inweta osimiri Yufretis.Devid nakwaara ya puku ụgbọ ịnyịnya asaa, jidekwa puku mmadụ asaa ndị na-agba ịnyịnya nakwa puku ndị ikom iri abụọ ndị ji ụkwụ aga. Devid wee see ịnyịnya niile na-adọkpụ ụgbọala akwara, ma ọ hapụrụ otu narị ịnyịnya na-adọkpụ ụgbọala.Mgbe Siria nke Damaskọs bịara inyere Hadadiza bụ eze Zoba aka, Devid gburu puku mmadụ iri abụọ na abụọ nime ndị Siria.E mesịa, Devid debegasịrị ndị agha na-eche nche na Siria nke Damaskọs. Ndị Siria wee ghọọ ndị na-ejere Devid ozi, na-atụrụ ya ụtụ. Jehova wee na-azọpụta Devid ebe ọ bụla ọ gara.Devid bukọkwaara ọta ọlaedo dị okirikiri ndị na-ejere Hadadiza ozi bu wee bute ha na Jeruselem.Devid sikwa na Tibhat na Kọn, bụ obodo Hadadiza, buru ọla kọpa dị nnọọ ukwuu. Sọlọmọn ji ha rụọ oké osimiri ọla kọpa na ogidi nakwa arịa ndị e ji ọla kọpa mee.Mgbe Tou eze Hemat nụrụ na Devid egbuwo ndị agha niile nke Hadadiza bụ eze Zoba,o zipụrụ Hedoram nwa ya ozugbo ka ọ gakwuru Eze Devid jụọ ya otú o mere ma jaa ya ike maka na o busoro Hadadiza agha wee gbuo ya, nihi na e nyere Hadadiza ọzụzụ ibuso Tou agha, o bukwa ụdị ihe niile e ji ọlaedo na ọlaọcha na ọla kọpa mee.Eze Devid dokwara ihe ndị a nsọ nye Jehova, tinyere ọlaọcha na ọlaedo o si ná mba dị iche iche bute, ya bụ, site nIdọm na Moab nakwa site naka ụmụ Amọn na ndị Filistia na Amalek.Ma Abishaị nwa Zeruya gburu ndị Idọm na Ndagwurugwu Nnu, puku mmadụ iri na asatọ.O wee debegasịa ndị agha na-eche nche nIdọm, ndị Idọm niile wee ghọọ ndị na-ejere Devid ozi. Jehova wee na-azọpụta Devid nebe ọ bụla ọ gara.Devid wee na-achị Izrel dum, ọ nọkwa na-ekpere ndị ya niile ikpe ziri ezi, na-emekwara ha ihe ziri ezi.Joab nwa Zeruya bụ onyeisi ndị agha, Jehọshafat nwa Ahaịlọd bụkwa onye na-edekọ ihe.Zedọk nwa Ahaịtọb na Ahimelek nwa Abayata bụ ndị nchụàjà, Shavsha bụkwa odeakwụkwọ.Benaya nwa Jehoyada bụ onyeisi ndị Keretaịt na ndị Peletaịt; ụmụ Devid nọkwa nọkwá kasị elu nakụkụ eze. 